Lleoliad – Ymhle mae lle

I bob pwrpas, lleoliad cyrchfan twristiaeth yw ei safle daearyddol. Yn syml iawn, ble mae e...

Gellir disgrifio lleoliad cyrchfan drwy:

* Nodi pa mor bell yw o drefi a dinasoedd ac ardaloedd eraill
* Dweud a yw ar yr arfordir, ger yr arfordir neu ar lan prif afon
* Defnyddio pwyntiau’r cwmpawd
* Dweud pa mor bell yw o draffordd, priffordd neu orsaf drenau
* Dweud faint o amser mae’n ei gymryd i’w gyrraedd

Gellir disgrifio lleoliad cyrchfan hefyd drwy ddweud pa mor hir mae’n ei gymryd i’w gyrraedd ar wahanol fathau o gludiant.

Felly, sut gallech ddisgrifio lleoliad Alton Towers?

‘Mae Alton Towers yng nghanol y DU yn Swydd Stafford ac yn agos i ddinasoedd Manceinion a Birmingham. Mae’n cymryd rhyw 3 awr i yrru’r 150 o filltiroedd i Alton Towers o Lundain neu Gaerdydd; mae tua 50 milltir i’r de o Fanceinion. Mae’r orsaf drenau agosaf yn Uttoxeter, ac yn 40 munud i ffwrdd ar fws. Mae tua 30 milltir o Gyffordd 23 o’r M1 a thua’r un pellter o Gyffordd 15 yr M6.

# Gweithgaredd 1

Rhowch gynnig ar enwi’r cyrchfannau glan môr enwog yn y DU o’r disgrifiadau o’u lleoliadau isod. Efallai bydd angen i chi ddefnyddio atlas o’r DU neu fap ar-lein i’ch helpu.

|  |  |
| --- | --- |
| **Disgrifiad o leoliad** | **Enw cyrchfan** |
| Mae’r cyrchfan hwn tua 55 milltir i’r de o Ganol Llundain, ac fe’i cyrhaeddir ar yr M23/A23. Mae ar arfordir de Lloegr. Mae tref Eastbourne i’r dwyrain, a Worthing i’r gorllewin.  |  |
| Mae’r cyrchfan hwn ar arfordir gogledd-orllewin Lloegr. Mae i’r de o Gaerhirfryn a rhyw 50 milltir i’r gogledd o Fanceinion. Fe’i cysylltir â’r M6 gan yr M55. |  |
| Mae’r cyrchfan hwn tua 60 milltir i’r gorllewin o Lerpwl ar y ffyrdd, a’r brif ffordd fynediad yw’r A55. Mae ar arfordir Gogledd Cymru.  |  |
| Mae’r cyrchfan hwn tua 100 milltir i’r de-orllewin o Lundain. Fe’i cyrhaeddir ar yr M3 ac mae yno brif orsaf drenau. Mae i’r gorllewin o Barc Cenedlaethol New Forest.  |  |
| Mae’r cyrchfan ynys hwn oddi ar arfordir de Lloegr ac fe’i cyrhaeddir ar fferi o Portsmouth. Mae i’r de o Southampton. |  |
| Mae’r cyrchfan hwn ar arfordir dwyreiniol Swydd Efrog. Mae tua 70 milltir i’r gogledd-ddwyrain o Leeds ac ychydig i’r de o Barc Cenedlaethol Dyffrynnoedd Efrog.  |  |
| Mae’r cyrchfan hwn ar arfordir gorllewin Cymru ym Mae Ceredigion. Mae’n cymryd tua dwy awr a hanner i yrru tua’r 100 milltir o Gaerdydd.  |   |

# Gweithgaredd 2

A allwch enwi’r cyrchfannau twristiaeth poblogaidd sy’n ardaloedd o’r DU o’r anagramau yn y tabl isod?

|  |  |
| --- | --- |
| **Anagram** | **Ateb** |
| yr ier |  |
| Tainyfnd |  |
| Sôy myny |   |
| Ddro nyll’ronbe |  |
| Uabann chyrbniogei |  |
| Kape yr dala |  |
| Trodset |  |
| Ŵgyr |  |
| Roomd rat |  |
| Twoss dloc |  |